[{"text_idx": "#000000", "text": "Hizkuntza bat hitzekin osatzen da, baina ekimenek eraikitzen dute hizkuntza baten komunitatea."}, {"text_idx": "#000001", "text": "Urte berrian ere lagunduko dizugu hiztun aktiboa izaten."}, {"text_idx": "#000002", "text": "Asier Amondoren lekukoa jasota, Ane Elordi (Zornotza, 1991) izango da KORRIKAren arduradun nagusia. Hala erabaki zuen AEK-k azken Batzar Nagusian. Amondok berak AEKn jarraituko du, beste eginkizun batzuetan. Elordiren esanetan,\u00abKORRIKA kolore, iritzi eta pentsamolde desberdin asko elkartzen dituen Euskal Herriko egitasmo bakarrenetakoa da, eta horren gidari izatea ohorea da\u00bb."}, {"text_idx": "#000003", "text": "KORRIKAren aurpegi berria kazetaritza lizentziaduna da, eta 2015etik dabil AEKn. Erakunde barruan lan andanatan ibili da Elordi: irakasle, barnetegietan, berbalagun egitasmoan, komunikazioan... baita KORRIKAn bertan ere. Besteak beste, 21. edizioan furgoneta kidea izan zen, eta 22.ean komunikazio taldeko kidea, beste zeregin batzuen artean."}, {"text_idx": "#000004", "text": "Elordik dio alde batetik \u00abpoza\u00bb sentitzen duela, \u00ablankideek, emandako konfiantzarengatik\u00bb; baina beste aldetik \u00abbertigoa\u00bb ere sentitzen duela. Halaber, eta bera ordezkari nagusia izanagatik, lasterketa erraldoiaren antolakuntza sarearen garrantzia ere nabarmendu nahi izan du Elordik: \u00abAEKide guztiok eta herritar asko barik, KORRIKA ez litzateke posible izango. Gu, azkenean, hautatu batzuk gara, eta horretan egoteko ohorea daukagu, baina guk bakarrik ez dugu ezer egingo\u00bb."}, {"text_idx": "#000005", "text": "Horretaz gain, koordinatzaile berriak KORRIKAren erronkak zeintzuk diren ere baditu argi: \u00abekimenaren eragina, poztasun hori, euskararen aldeko jarrera hori, ez daitezela 10 eguneko kontu hutsean geratu. Hau da, alde egotetik egitera pasatzea\u00bb."}, {"text_idx": "#000006", "text": "AEKren AIZU! aldizkariak egin dion elkarrizketan haren gogoeta gehiago eta Ane Elordi bera ere hobeto ezagutzeko aukera dago, hemen."}, {"text_idx": "#000007", "text": "Aurtengoa 2.en edizioa izango da eta ekainaren 26an izango da, Aleriatik Bunifazziura."}, {"text_idx": "#000009", "text": "Iparraldeko eta Oarsoaldeko AEK-ko kideek bretoIeraren aldeko lasterketan parte hartu zuten; Redadeng-en, AEKren kilometroan korrika egin zuten."}, {"text_idx": "#000011", "text": "Sprochernner, alsazieraren aldeko ekimena, ekainaren 4tik 6ra izango da. Eta beste KORRIKA ahizpa baten data daukagu: Korsikan, CURRILINGUAren 2.en edizioa ekainaren 26an! Parlemu corsu!"}, {"text_idx": "#000012", "text": "Badatoz! Datozen egunotan, La Passem, Sprochrenner eta Ar Redadeg ekimenak izango dira, hurrenez hurren, okzitanieraren, alsazieraren eta bretoiaren alde antolatzen diren \u201ckorrika\u201d bezalako ekimenak, \u201cKorrika ahizpak\u201d izendatzen ditugun horietariko hiru ekitaldi, alegia."}, {"text_idx": "#000013", "text": "Apirileko hirugarren astean, \"Correllenguaren\" edizio berri bat izan zen Balear Uharteetan, eta, orain, hamabostaldi berean, hiru \u201cKorrika\u201d antolatuko dira. Aste honetan bertan, hilaren 20an, bretoieraren alde egiten den \u201cAr Redadeg\u201d abiatuko da, eta martxoaren 28an amaituko da. Informazio gehiago: "}, {"text_idx": "#000014", "text": "Ekainaren hasieran, aldiz, La Passem ( okzitanieraren alde, ekainaren 2tik 5era) eta Sprochrenner (alsaziaren alde, ekainan 4tik 6ra) ekimenen txanda izango da. Informazio gehiago, hurrenez hurren: eta "}, {"text_idx": "#000015", "text": "Ezustekorik egon ezean, AEKtik hurbilduko gara ekimen horietara, bertatik bertara parte hartzeko, AEKren izenean hartutako kilometroetan \"korrika\" egiteko. Tipi-tapa!"}, {"text_idx": "#000018", "text": "Irteera: maiatzak 25 (asteazkena), 21:00etan, OiartzundikItzulera: maiatzak 29 (igandea), eguerdian. Prezioa: 130 euro (autobusa eta lotarako lekua barne. Otorduak norberaren kontura):18 urte gorakoentzatAutobusa aterako da beti ere 40 pertsonako aforoa ziurtatuta badago."}]